Dexter (seriál)

Dexter je americký dramatický seriál, založený na románe Darkly Dreaming Dexter od Jeffa Lindsaya a adaptovaný pre televíziu scenáristom Jamesom Manosom, Jr., víťazom Emmy. Seriál sa vysielal na káblovej stanici Showtime od 1. októbra 2006 do 22. septembra 2013.

Seriál hovorí o Dexterovi Morganovi (Michael C. Hall), ktorý pracuje ako súdny špecialista na krv pre oddelenie vrážd miamskej polície a zároveň je sériový vrah.

Postavy

Série a časti 
 Pozri aj Zoznam častí seriálu Dexter

Prehľad dejovej línie

Prvá séria 
Potom, čo sa stal sirotou vo veku troch rokov a zažil traumatizujúcu udalosť bol Dexter (Michael C. Hall) adoptovaný policajným dôstojníkom v Miami, Harrym Morganom, ktorý v ňom rozpoznal jeho sociopatické tendencie a naučil ho viesť jeho vášeň pre zabíjanie "konštruktívnym" smerom: vraždením iba nenapraviteľných kriminálnikov (ako zabijakov z rôznych gangov a sériových vrahov nevinných ľudí), ktorým sa podarilo vyhnúť justičnému systému. Aby uspokojil svoj záujem o krv a zahladil svoje vlastné zločiny, pracuje Dexter ako forenzný analytik pre krv na policajnom oddelení v Miami. Aj keď jeho túžba po krvi neustupuje (niekedy je sprevádzaná pocitom prázdnoty) je Dexter vďaka inštrukciám od jeho adoptívneho otca Harryho schopný predstierať normálne emócie a udržať si svoje vystupovanie na verejnosti ako normálny, spoločensky založený človek. Je obľúbený väčšinou svojich kolegov (s výnimkou seržanta Jamesa Doakesa), svojou priateľkou Ritou a jej deťmi.

Druhá séria 
Na začiatku tejto série nie je schopný Dexter viac ako mesiac uspokojiť svoje potreby, z dôvodu svojho neustáleho sledovania seržantom Doakesom. Keď sa mu naskytne príležitosť pre zabíjanie, nie je z dôvodov niektorých finálových udalostí v predchádzajúcej sérii schopný zabiť svoje obete.

Aby sa veci ešte viacej skomplikovali, potápači, hľadajúci poklady na dne mora, objavia miesto, kde Dexter skrýval pozostatky svojich obetí. Potom, čo polícia začne vyťahovať zo dna oceána jedno telo za druhým, začnú média vraha prezývať "Bay Harbor Butcher" (Mäsiar zo zálivu). Keď sa zistí, čo boli jeho obete zač a toto zistenie sa prevalí na verejnosť, vznikne okolo "Mäsiara" kult.

Vzťah Rity s Dexterom sa zhorší potom, čo sa ona a jej deti musia vyrovnať so smrťou jej exmanžela Paula, ktorý zomrel vo väzení na následky bitky. Podozrenia jej exmanžela, že Dexter je zodpovedný za nastrčenie dôkazov, ktoré viedli k jeho uväzneniu sa jej v pamäti stále vracajú a nakoniec obviní Dextera zo sfalšovania dôkazov. Dexter sa prizná, že ich sfalšoval, no Rita odmietne uveriť, že mohol predpovedať zločin. Získa presvedčenie, že Dexter je závislý od heroínu. Dexter sa k tomu prizná (aj keď to nie je pravda) a Rita sa s ním rozhodne zostať, pokiaľ bude chodiť na stretnutia anonymných narkomanov. Doakes stále prenasleduje Dextera, až kým ho nenájde na jednom sedení anonymných narkomanov a nezíska presvedčenie, že za Dexterovým zvláštnym správaním sú drogy.

Dexterova sestra Debra sa stále vyrovnáva s traumatickým zážitkom jej stretnutia s Ice Truck Killerom. Z dôvodov bezpečia a pohodlia sa rozhodne ostať s jej bratom, čo je ďalším zdrojom stresu v Dexterovom živote.

Medzi nové postavy v seriáli patrí špeciálny agent FBI Lundy (Keith Carradine) a Lila (Jamie Murray), umelkyňa, ktorá bola v minulosti závislá od metamfetamínov a v súčasnosti je Dexterovým mentorom.

Prijatie u kritikov 
Kritika prijala seriál pozitívne. Na stránke Metacritic.com získal skóre 77 zo 100 založený na 27 recenziách, čo z neho spravilo tretí najlepšie ohodnotený seriál na konci sezóny 2006. V tomto skóre boli 100 percentné hodnotenia od New York Daily News, San Francisco Chronicle, Chicago Sun-Times a People Weekly. Brian Lowry, ktorý napísal jednu z dvoch kritických recenzií, po roku zmenil svoj negatívny záver, keď si pozrel celú prvú sériu. Na stránke TV.com má Dexter rating 9,3/10.

14. decembra 2006 bol Michael C. Hall nominovaný na Zlatý glóbus v kategórii Najlepší herec v dramatickom televíznom seriáli za rolu Dextera.

Ocenenia

2006 
 AFI Awards — TV Program roku — Oficiálny výber
 IGN - Najlepší nový seriál
 IGN - Najlepší herec - Michael C. Hall
 IGN - Najlepší záporák - Ice Truck Killer
 IGN - Najlepšia postava - Dexter Morgan
 Satellite Awards — Najlepšia herečka vo vedľajšej úlohe v seriáloch — Julie Benz

2007 
 Television Critics Association - Individuálny výkon v dráme - Michael C. Hall
 Saturn Awards - Najlepší herec v televíznom programe - Michael C. Hall
 Emmy - Najlepší dizajn úvodných titulkov 
 Emmy - Najlepší strih jednej kamery v dramatickom seriáli

Nominácie

2006 
 IGN - Najlepší televízny program
 Satellite Awards — Najlepší herec v dramatickom seriáli — Michael C. Hall
 Satellite Awards — Najlepší dramatický televízny seriál

2007 
 Golden Globe — Nominácia na najlepší mužský herecký výkon v dramatickom televíznom seriáli – Michael C. Hall
 SAG — Mužský herec v dramatickom seriáli — Michael C. Hall
 Emmy - Najlepší strih jednej kamery v dramatickom seriáli
 Emmy - Najlepšia pôvodná zvučka
 Television Critics Association - Nový program roka
 Saturn Awards - Najlepší vedľajší herec v televíznom programe - James Remar
 Saturn Awards - Najlepšia vedľajšia herečka v televíznom programe - Jennifer Carpenter
 Saturn Awards - Najlepší televízny seriál na kábelovej televízii

Externé odkazy 
 Výsledky a skóre seriálu na  Metacritic.com 
  
 Britská oficiálna stránka 

Televízne seriály USA
Televízne seriály z roku 2006
Televízne seriály Showtime